# โรงพยาบาลสุทธาเวช
โรงพยาบาลสุทธาเวช  เป็นโรงพยาบาลโรงเรียนแพทย์ระดับตติยภูมิขั้นสูง (Super tertiary care) สังกัดคณะแพทยศาสตร์ มหาวิทยาลัยมหาสารคาม เป็นที่ตั้งและที่ดำเนินการเรียนการสอนให้กับนิสิตคณะแพทยศาสตร์ ตั้งอยู่ที่มหาวิทยาลัยมหาสารคาม เขตพื้นที่ในเมือง (ม.เก่า) โรงพยาบาลสุทธาเวช ถือเป็นโรงพยาบาลโรงเรียนแพทย์แห่งที่สามของภาคตะวันออกเฉียงเหนือ ต่อจากโรงพยาบาลศรีนครินทร์และโรงพยาบาลมหาวิทยาลัยเทคโนโลยีสุรนารี นอกจากนี้คณาจารย์สังกัดคณะแพทยศาสตร์ ยังปฏิบัติหน้าที่เป็นแพทย์ประจำโรงพยาบาลด้วย

 ประวัติ 
70px||thumb|อักษรพระนามาภิไธย ส.ธ.|left
โรงพยาบาลสุทธาเวช พัฒนามาจาก ศูนย์บริการทางการแพทย์ ซึ่งดำเนินการตั้งแต่วันที่ 1 กรกฎาคม พ.ศ. 2547 ณ อาคารประกอบการหอพัก ระหว่างหอพักเชียงยืนและหอพักชื่นชม ภายในเขตมหาวิทยาลัยมหาสารคาม ตำบลขามเรียง ต่อมาเมื่อวันที่ 6 กุมภาพันธ์ พ.ศ. 2549 ได้เปิดศูนย์บริการทางการแพทย์แห่งที่ 2 ณ ที่ทำการคณะแพทยศาสตร์ อาคารศูนย์บริการทางการแพทย์ ตำบลตลาด อำเภอเมือง จังหวัดมหาสารคาม และมีแผนการพัฒนาศูนย์บริการทางการแพทย์แห่งที่ 2 เป็นโรงพยาบาลคณะแพทยศาสตร์ของมหาวิทยาลัย โดยได้เริ่มก่อสร้างอาคารศูนย์บริการทางการแพทย์และศูนย์วิจัยเฉลิมพระเกียรติขึ้นเมื่อวันที่ 16 ตุลาคม พ.ศ. 2552 โดยใช้ชื่อในขณะนั้นว่า "ศูนย์บริการทางการแพทย์และศูนย์วิจัยเฉลิมพระเกียรติ" ซึ่งเป็นชื่อในขั้นตอนของการของบประมาณ โดยใช้เงินงบประมาณแผ่นดินร่วมกับเงินรายได้ของมหาวิทยาลัยมหาสารคาม รวมทั้งสิ้น 279,538,600 บาท (สำหรับเครื่องมือ อุปกรณ์การแพทย์ และการปรับปรุงตกแต่งห้องพิเศษ) และได้รับความร่วมมือจากแรงศรัทธาของชาวจังหวัดมหาสารคามและจังหวัดใกล้เคียงร่วมบริจาคเพิ่มเติมจากเงินงบประมาณอาคาร ศูนย์บริการทางการแพทย์และศูนย์วิจัยเฉลิมพระเกียรติแล้วเสร็จวันที่ 15 มีนาคม พ.ศ. 2556 และเปลี่ยนชื่อเป็น "โรงพยาบาลคณะแพทยศาสตร์ มหาวิทยาลัยมหาสารคาม"โรงพยาบาลสุทธาเวช. เกี่ยวกับโรงพยาบาลสุทธาเวช [online]. 2564. แหล่งที่มา : https://med.msu.ac.th/suddhavej/?page_id=74#page-content  [19 มิถุนายน 2564] โดยที่ตัวอาคารเป็นอาคารคอนกรีตเสริมเหล็ก 12 ชั้น ขนาดความจุสูงสุด 230 เตียง มีพื้นที่ใช้สอย 17,430 ตารางเมตรระบบสารสนเทศภฺมิศาสตร์ทรัพยากรสุขภาพ. ประวัติสถานพยาบาล โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม [online]. 2564. แหล่งที่มา : http://gishealth.moph.go.th/healthmap/info_history.php?maincode=22953  [28 สิงหาคม 2564] และในวันที่ 1 มีนาคม พ.ศ. 2557 คณะแพทยศาสตร์ ได้ย้ายการให้บริการสุขภาพจากอาคารศูนย์บริการทางการแพทย์ เขตพื้นที่ในเมืองมาดำเนินการ	ณ	โรงพยาบาลคณะแพทยศาสตร์	มหาวิทยาลัยมหาสารคาม โดยให้บริการเฉพาะผู้ป่วยนอกโดยมี อาจารย์นายแพทย์มานิต ธีระตันติกานนท์ เป็นรองคณบดีฝ่ายบริการทางการแพทย์ หรือผู้อำนวยการโรงพยาบาลคณะแพทยศาสตร์คนแรก

ในวันที่ 26 พฤศจิกายน พ.ศ. 2558 โรงพยาบาลคณะแพทยศาสตร์ มหาวิทยาลัยมหาสารคาม ได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานชื่อโรงพยาบาลว่า “สุทธาเวช” หมายถึง โรงพยาบาลซึ่งพร้อมด้วยการแพทย์อันดีงาม และพระราชทานพระราชานุญาตให้เชิญอักษรพระนามาภิไธย “ส.ธ.” ประดิษฐานที่ป้ายชื่อโรงพยาบาลด้วยมหาวิทยาลัยมหาสารคาม. สมเด็จพระเทพรัตนราชสุดาฯ เสด็จพระราชดำเนินทรงเปิด รพ. สุทธาเวช [online]. 2564. แหล่งที่มา : https://www.facebook.com/media/set/?set=a.1265416933472875.1073744088.140020726012507&type=3  [28 สิงหาคม 2564]

โรงพยาบาลสุทธาเวช มีสถานะเป็นโรงพยาบาลของรัฐ ให้บริการตรวจวินิจฉัย รักษาโรค บริการทางการแพทย์ และสาธารณสุข ให้แก่นิสิตนักศึกษา บุคลากรมหาวิทยาลัยและประชาชนทั่วไป ให้บริการผู้มีสิทธิ์บัตรประกันสุขภาพถ้วนหน้า สิทธิ์ข้าราชการ รัฐวิสาหกิจ ประกันสังคม ประกันชีวิต และอื่นๆ โดยโรงพยาบาลได้ผ่านการประเมินจากสำนักงานหลักประกันสุขภาพแห่งชาติ เขต 7 ขอนแก่น ให้เป็นหน่วยบริการประจำ (CUP : Contracting Unit For Primary Care) วันที่ 1 ตุลาคม พ.ศ. 2552

ต่อมา คณะแพทยศาสตร์ มหาวิทยาลัยมหาสารคาม เปิดอาคารสุทธาเวชอณูชีวโมเลกุล (ศูนย์ตรวจหาเชื้อไวรัสโควิด-19) โรงพยาบาลสุทธาเวช เป็นการให้บริการห้องปฏิบัติการอณูชีวโมเลกุลทางการแพทย์ที่สามารถตรวจหาเชื้อไวรัส แบคทีเรีย เชื้อโรคในระดับ DNA, RNA ที่มีความรวดเร็ว และสามารถตรวจจับเชื้อไวรัสในปริมาณน้อยได้ ซึ่งมีเครื่องมือและอุปกรณ์ที่สามารถตรวจหาเชื้อไวรัสโคโรนา 2019 (โควิด-19)กรุงเทพธุรกิจ. เปิด 'สุทธาเวชอณูชีวโมเลกุล' ศูนย์ตรวจหาเชื้อไวรัสโควิด-19 [online]. 2564. แหล่งที่มา : https://www.bangkokbiznews.com/news/detail/879823 [16 มิถุนายน 2564]

ในปี พ.ศ. 2563 สถาบันรับรองคุณภาพสถานพยาบาล (องค์การมหาชน) หรือ สรพ. ได้ออกประกาศให้การรับรองกระบวนการคุณภาพสถานพยาบาลให้กับ โรงพยาบาลสุทธาเวช คณะแพทยศาสตร์ มหาวิทยาลัยมหาสารคาม และอีก 8โรงพยาบาล โดยระบุว่า ตามที่คณะอนุกรรมการที่ปรึกษาเพื่อการรับรองคุณภาพ ให้คำแนะนำหรือเสนอแนะแก่ผู้อำนวยการในการพิจารณารับรองคุณภาพและเพิกถอนการรับรองคุณภาพ เมื่อวันที่ 11 สิงหาคม พ.ศ. 2563สยามรัฐ. รพ.สุทธาเวช -มมส ผ่านการรับรองสถานพยาบาลคุณภาพ [online]. 2564. แหล่งที่มา : https://siamrath.co.th/n/175867 [16 มิถุนายน 2564] อาศัยอำนาจตามความในมาตรา 26 และ 27 (3) แห่งพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) พ.ศ. 2552 และที่แก้ไขเพิ่มเติมตามพระราชกฤษฎีกาจัดตั้งสถาบันรับรองคุณภาพสถานพยาบาล (องค์การมหาชน) (ฉบับ2) พ.ศ. 2562 ประกอบระเบียบคณะกรรมการสถาบันรับรองคุณภาพสถานพยาบาล ว่าด้วย หลักเกณฑ์และวิธีการในการประเมินการพัฒนาและการรับรองคุณภาพของสถานพยาบาล พ.ศ. 2563 ได้รับการรับรองกระบวนการคุณภาพ โดยมีระยะเวลา 2 ปี

 หน่วยงานภายใน โรงพยาบาลสุทธาเวช 

 งานเทคโนโลยีสารสนเทศและโสตทัศนูปกรณ์ (IT)
 งานเวชกรรมสังคม
 คลังเวชภัณฑ์มิใช่ยา
 งานป้องกันและควบคุมการติดเชื้อในโรงพยาบาล (IC)
 งานเวชระเบียนและสถิติ
 งานโภชนาการ
 ศูนย์วิศวกรรมชีวการแพทย์

 งานการเงินและบัญชี
 งานการพยาบาล
 งานวิศวกรรมบริการและซ่อมบำรุง
 งานอำนวยการ
 งานจ่ายกลาง
 งานประชาสัมพันธ์

 คลินิกเฉพาะด้าน 
คลินิกเฉพาะด้าน และ หน่วยงานที่ให้บริการของโรงพยาบาลสุทธาเวชโรงพยาบาลสุทธาเวช. คลินิกเฉพาะด้านและหน่วยงานที่ให้บริการของโรงพยาบาลสุทธาเวช [online]. 2564. แหล่งที่มา : http://med.msu.ac.th/suddhavej/?page_id=68#page-content  [22 กรกฎาคม 2564]

 คลินิกตรวจโรคทั่วไป(OPD)
 คลินิกศูนย์เลเซอร์ผิวหนังและความงาม(Skin)
 ฉายแสงอาทิตย์เทียม
 คลินิก หู คอ จมูก
 คลินิกสุขภาพจิต
 จักษุวิทยา
 คลินิกอายุรกรรม
 คลินิกแพทย์แผนไทยประยุกต์
 ฉีดวัคซีน
 หน่วยวิสัญญีและห้องผ่าตัด(OR)
 งานทันตกรรม
 งานกายภาพบำบัด
 หอผู้ป่วยในสามัญ ชั้น 8
 หอผู้ป่วยใน ชั้น 11 (ห้องพิเศษ)

 หน่วยอุบัติเหตุ-ฉุกเฉิน(ER)
 หน่วยไตเทียม
 กุมารเวชกรรม
 งานรังสีวินิจฉัย
 งานประกันสุขภาพ
 ศูนย์บริการทางการแพทย์ เขตพื้นที่ขามเรียง (ม.ใหม่)
 ศูนย์เรียนรู้สถานพัฒนาเด็กเล็ก นมแม่และการเลี้ยงดูคู่เรียนรู้แบบบูรณาการ 3 เดือน-3 ปี
 บริการตรวจสุขภาพเพื่อ ขอใบรับรองแพทย์
 ศูนย์ตรวจสุขภาพ (Check up Center)
 งานเทคนิคการแพทย์(Lab)
 หน่วยพยาธิวิทยา
 งานเภสัชกรรม
 คลินิกแพทย์แผนจีน
 คลินิกสูตินรีเวชกรรม

 อาคารและสิ่งก่อสร้าง 
โรงพยาบาลสุทธาเวช ประกอบด้วยอาคารและสิ่งก่อสร้างต่างๆ ได้แก่
 อาคารศูนย์บริการทางการแพทย์และศูนย์วิจัยเฉลิมพระเกียรติ เป็นอาคารสูง 12 ชั้น ภายในประกอบด้วยคลินิกและแผนกต่างๆ พร้อมทั้งเป็นอาคารสำหรับผู้ป่วยในและผู้ป่วยนอก มีทั้งหมด 112 เตียง
 อาคารรังสีวินิจฉัย เป็นอาคารที่ใช้งานร่วมกันกับคณะแพทยศาสตร์ โดยเป็นอาคารสำหรับกิจการด้านรังสิวิทยาสำหรับการวินิจฉัยและการแพทย์
 อาคารคณะแพทยศาสตร์ 1 เดิมเป็นอาคารเรียนหลักของคณะแพทย์ ปัจจุบันปรับปรุงเป็นตึกจ่ายกลาง
 อาคารสถานผลิตยา เป็นอาคารสำหรับการผลิตยาและสมุนไพร
 อาคารสุทธาเวชอณูชีวโมเลกุล เป็นอาคารสำหรับการให้บริการด้านห้องปฏิบัติการอณูชีวโมเลกุลทางการแพทย์ที่สามารถตรวจหาเชื้อไวรัส แบคทีเรีย เชื้อโรคในระดับ DNA, RNA ที่มีความรวดเร็ว และสามารถตรวจจับเชื้อไวรัสในปริมาณน้อยได้ ซึ่งมีเครื่องมือและอุปกรณ์ที่สามารถตรวจหาเชื้อไวรัสโคโรนา 2019 (โควิด-19)
 ศูนย์อาหารคณะแพทยศาสตร์ เป็นศูนย์อาหารสำหรับนิสิตแพทย์ บุคลากรโรงพยาบาลและผู้ป่วย ตั้งอยู่ระหว่างอาคารคณะแพทยศาสตร์ 2 กับตัวโรงพยาบาล
 อาคารผู้ป่วยนอก 1 เป็นอาคารสูง 6 ชั้นพร้อมทางเชื่อมไปยังอาคารโรงพยาบาล ก่อสร้างโดยใช้งบประมาณราวๆ 300 ล้านบาท และสามารถรองรับผู้ป่วยเพิ่มได้ประมาณ 300 เตียง

นอกจากอาคารภายในเขตของโรงพยาบาลและคณะแพทย์แล้ว โรงพยาบาลสุทธาเวช ยังมีศูนย์บริการทางการแพทย์อีก 2 แห่งได้แก่
 ศูนย์บริการทางการแพทย์ ขามเรียง ตั้งอยู่บริเวณหอพักนิสิตในมหาวิทยาลัยมหาสารคาม เขตพื้นที่ขามเรียง
 ศูนย์บริการทางการแพทย์ วัดศรีสวัสดิ์ ตั้งอยู่บริเวณวัดศรีสวัสดิ์ ในเขตชุมชนของเทศบาลเมืองมหาสารคาม

 การเดินทาง 
thumb|center|500px|แผนผังมหาวิทยาลัยสารคาม เขตพื้นที่ในเมือง โรงพยาบาลสุทธาเวช เลข 2
โรงพยาบาลสุทธาเวช ตั้งอยู่ใจกลางเขตเศรษฐกิจของจังหวัดมหาสารคาม ในบริเวณมหาวิทยาลัยมหาสารคาม ใกล้กับมหาวิทยาลัยราชภัฏมหาสารคาม, ศูนย์การค้าเสริมไทยคอมเพล็กซ์, แขวงทางหลวงจังหวัดมหาสารคาม, สำนักงานทางหลวงที่ 8 (มหาสารคาม) และหน่วยงานราชการสำคัญของจังหวัดมหาสารคาม การเดินทางมายังโรงพยาบาลสุทธาเวช สามารถเดินทางได้ ดังนี้  
 รถสองแถวสายสีเหลือง
 รถบัสโดยสารสีชมพู (เส้นโกสุมพิสัย)
 เดินทางโดยรถส่วนบุคคลมายังถนนนครสวรรค์ 

 ระเบียงภาพ 

 ค่านิยมของโรงพยาบาล 
HELPS
H (Hand) = ร่วมมือร่วมใจ
E (Effectiveness) = มุ่งผลสัมฤทธิ์ยั่งยืน
L (Learning & Innovation) = เรียนรู้สร้างสรรค์นวัตกรรม
P (Professionalism) = มืออาชีพ
S (Smart Service) = มุ่งเน้นลูกค้าบริการเป็นเลิศ

 ผู้อำนวยการโรงพยาบาล 
ผู้ที่ดำรงตำแหน่งผู้อำนวยการโรงพยาบาลสุทธาเวชนั้น ดำรงตำแหน่งรองคณบดีฝ่ายโรงพยาบาลของคณะแพทยศาสตร์อีกตำแหน่งหนึ่ง ดังนี้
 ทำเนียบผู้อำนวยการโรงพยาบาลคณะแพทยศาสตร์คณะแพทยศาสตร์ มหาวิทยาลัยมหาสารคาม. รายงาน 15 ปีทอง คณะแพทยศาสตร์ มหาวิทยาลัยมหาสารคาม (หน้า 22) [online]. 2564. แหล่งที่มา : https://med.msu.ac.th/web/wp-content/uploads/2021/04/15Y.pdf  [6 กันยายน 2564] รายนามผู้อำนวยการ วาระการดำรงตำแหน่ง หมายเหตุ 1. อ.นพ.มานิต	ธีระตันติกานนท์ 2555 - 2558  ทำเนียบผู้อำนวยการโรงพยาบาลสุทธาเวชคณะแพทยศาสตร์ มหาวิทยาลัยมหาสารคาม. รายงาน 15 ปีทอง คณะแพทยศาสตร์ มหาวิทยาลัยมหาสารคาม (หน้า 22) [online]. 2564. แหล่งที่มา : https://med.msu.ac.th/web/wp-content/uploads/2021/04/15Y.pdf  [6 กันยายน 2564] รายนามผู้อำนวยการ วาระการดำรงตำแหน่ง หมายเหตุ 2. ผศ.นพ. รัฐ สอนสุภาพ 2558 - 2560  3. อ.นพ.สรรญชัย สมบัติไหมไทย 2560 -	 2560  4. ศ.คลินิก.พญ.ศิราภรณ์	สวัสดิวร 2560 - 2561  5. ผศ.นพ.เกรียงไกร โกวิทางกูร 2561 - 2564  6. นพ. บวร แสนสุโพธิ์ 2564 - ปัจจุบัน